Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: az irányadók [Bv.tvr. 6. § (4) bekezdés]. Ez a szabály azonban csak a büntetõeljárásról szóló 1973. évi I. törvény
Paragraph Index: 1216

(1) bekezdésének szövegezése következtében a harmadik személyeknek pedig gyakorlatilag eredendõen nem is áll rendelkezésre jogorvoslati lehetõség miután az intézkedést nem velük szemben foganatosítják. IV. 1.1 Az Alkotmánybíróság az elõbbiek alapján megállapította, hogy a bûnmegelõzési ellenõrzés szabályai nagymértékben kidolgozatlanok, és igen tág teret adnak a szubjektív, akár az önkényes jogértelmezésnek. A jogszerû keretek között nagy számú értelmezhetetlen fogalmat tartalmazó elrendelési feltételek, a részletszabályok, az eljárási garanciák hiánya, a jogorvoslati jog kiüresítése, a meglévõ szabályoknak a büntetõjogi, büntetõ-eljárásjogi s a büntetés-végrehajtási jogi jogszabályokkal való gyakori ütközése a jogintézmény mûködését kiszámíthatatlanná és ellen- õrizhetetlenné teszi. A bûnmegelõzési ellenõrzés vizsgálata során az Alkotmánybíróság megállapította továbbá, hogy az Rtv. szabályain kívül a Be. és a Bv.tvr. tekintetében is meglévõ, számos joghézagot elõidézõ jogalkotási hiba és hiányosság jogértelmezés útján nem, vagy csak esetlegesen oldható fel, amely megakadályozza az egységes joggyakorlat kialakítását. A különbözõ jogszabályok rendelkezéseinek összehangolatlansága más esetekben olyan kollíziót hoz létre, amely már alkotmányi rendelkezések közvetlen sérelmét testesíti meg. Ez a helyzet pedig az Alkotmány 2. § (1) bekezdése által védett jogbiztonság követelményének súlyos sérelmét idézi elõ, és alapvetõ jogok alkotmányosan meg nem engedhetõ mértékû korlátozásához vezet. Mindezen túl az Alkotmánybíróság megállapította azt is, hogy a bûnmegelõzési ellenõrzésre vonatkozó szabályok a jogalkotás rendjének sérelmén keresztül elõidézték az Alkotmány 37. § (3) bekezdésének sérelmét, s valamennyi szabályozási szinten és területen sértik az Alkotmány

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes